钦定古今图书集成/明伦汇编/氏族典/第153卷 > 袁万里
## 钦定古今图书集成/明伦汇编/氏族典/第153卷 > 袁万里

按《山西通志》：“万里，寿阳人。少颖异超卓，日记数千言，
人咸目奇。童弱冠，登嘉靖壬午举人，入太学，友天下
士，有志于濂洛之学，杜门数载，六经子史诸书无不
探讨，于朱子《仪礼律吕新书》《皇极经世》并祝氏疏，皆
能言其根柢，每欲详晰成书，未竟而卒，年三十一。”

===袁衮===按《万姓统谱》：“衮，常州人，嘉靖进士。初任庐陵县知县，
有异政，得民心。升礼部主事，历郎中，与弟袠先后卒。
兄弟皆有文名，倾一时，早卒，不竟其业。”